stanford-oval/wikipedia huggingface dataset:
קאם ניוטון
ביוגרפיה > קריירה במכללות

ב-2007 החל ללמוד באוניברסיטת פלורידה ושיחק בנבחרת הפוטבול כמחליפו של הקוורטרבק הפותח טים טיבו. ב-2008 נעצר לאחר שנתפס עם מחשב נייד גנוב אותו רכש מסטודנט אחר באוניברסיטה. הוא הושעה מפעילות ספורטיבית, כתב האישום נגדו נמחק לאחר שביצע עבודות לתועלת הציבור. ב-2009 עבר לבלין קולג', קולג' קהילתי בטקסס. הוא הוביל את קבוצת הפוטבול של הקולג' לזכייה באליפות ה-NJCAA (ארגון הקולג'ים הקהילתיים). ב-2010 עבר לאוניברסיטת אובורן. הוא הוביל את נבחרת הפוטבול של האוניברסיטה לזכייה בתואר האליפות הארצית של ה-NCAA, לאחר ניצחון בגמר על אוניברסיטת אורגון 19-22. ניוטון רשם במשחק הגמר 262 יארד במסירה, שתי מסירות לטאצדאונים וחטיפה אחת. כמו כן השיג 65 יארד בריצה. הוא זכה במהלך העונה בגביע הייזמן לשחקן הפוטבול המצטיין במכללות.
ביוגרפיה > קריירה ב-NFL

ב-2011 נבחר במקום הראשון בדראפט ה-NFL על ידי קרוליינה פנתרס וחתם על חוזה ל-4 שנים בהיקף של 22 מיליון דולר. במשחק הראשון של העונה הסדירה מסר ל-422 יארד, שיא עבור קוורטרבק במשחקו הראשון בליגה. את העונה סיימה קרוליינה במאזן 6–10, כשניוטון רושם 4,051 יארד במסירה, 21 מסירות לטאצ'דאון, 17 חטיפות ולכך הוסיף עוד 706 יארד בריצה ו-14 טאצ'דאונים בריצה. בתום העונה נבחר לרוקי השנה בהתקפה ולמשחק הפרו בול. לאחר שתי עונות בהן רשמה הקבוצה בהנהגתו מאזן שלילי, הוביל ניוטון ב-2013 את קרוליינה לראשות בית NFC דרום עם מאזן של 12–4, אך בפלייאוף הפסידו במשחק הראשון לסן פרנסיסקו 49'. עונה לאחר מכן החמיץ את המשחק הראשון של הקבוצה בעקבות פציעה. את עונת 2014 סיימה קרוליינה במאזן של 7 ניצחונות, 8 הפסדים ותיקו אחד וזכתה שוב בראשות הבית. במהלך העונה נפצע ניוטון בתאונת דרכים וסבל משני שברים בגבו, הוא החמיץ את משחק המחזור ה-14 ושב לשחק כעבור 12 יום. במשחק הפלייאוף הראשון גברה קרוליינה על אריזונה קרדינלס ובסיבוב השני הפסידה לסיאטל סיהוקס. את עונת 2015 פתחו קרוליינה וניוטון במאזן מושלם של 14 ניצחונות ללא הפסד וסיימו עם המאזן הטוב בליגה של 15 ניצחונות והפסד בודד. ניוטון השיג בעונה זו 35 טאצ'דאונים במסירה, שיא קריירה, הוא נחטף 10 פעמים (המספר הנמוך בקריירה שלו) ובנוסף השיג עוד 10 טאצ'דאונים בריצה. הוא נבחר ל-MVP ולשחקן ההתקפה של העונה ב-NFL. בפלייאוף הוביל את קרוליינה לזכייה באליפות ה-NFC ולהעפלה לסופרבול 50, בו הפסידו 10–24 לדנוור ברונקוס, במהלך המשחק איבד ניוטון את הכדור שלוש פעמים והופל שש פעמים על ידי הגנת דנוור.
ב-24 במרץ 2019 שוחרר ניוטון מהפנתרס לאחר 9 שנים בקבוצה. ביולי 2020 חתם על חוזה מינימום לעונה אחת בניו אינגלנד פטריוטס. את העונה סיים עם שמונה טאצ'דאונים במסירה ועוד 12 בריצה, הקבוצה סיימה במאזן של 7–9 והחמיצה את הפלייאוף. לקראת פתיחת עונת 2021 נופה מסגל הקבוצה והצטרף שוב לקרוליינה פנתרס.
סטטיסטיקה בולטת > עונה סדירה

| עונה | קבוצה | משחקים | פתיחות | ניצחונות | מסירה> Att | מסירה> Comp | מסירה> Pct | מסירה> Yds | מסירה> Y/A | מסירה> TD | מסירה> Int | מסירה> Rtg | ריצה> Att | ריצה> Yds | ריצה> Avg | ריצה> TD | סאק> Sack | סאק> Yds | השמטות> Fum | השמטות> Lost |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | קרוליינה פנתרס | 16 | 16 | 6 | 517 | 310 | 60.0 | 4,051 | 7.8 | 21 | 17 | 84.5 | 126 | 706 | 5.6 | 14 | 35 | 260 | 5 | 2 |
| 2012 | קרוליינה פנתרס | 16 | 16 | 7 | 637 | 401 | 57.7 | 3,869 | 8.0 | 19 | 12 | 86.2 | 127 | 741 | 5.8 | 8 | 36 | 244 | 10 | 3 |
| 2013 | קרוליינה פנתרס | 16 | 16 | 12 | 473 | 292 | 61.7 | 3,379 | 6.9 | 24 | 13 | 88.8 | 111 | 585 | 5.3 | 6 | 43 | 336 | 3 | 1 |
| 2014 | קרוליינה פנתרס | 14 | 14 | 5 | 448 | 262 | 58.5 | 3,127 | 7.1 | 18 | 12 | 82.1 | 103 | 539 | 5.2 | 5 | 38 | 300 | 9 | 5 |
| 2015 | קרוליינה פנתרס | 16 | 16 | 15 | 496 | 296 | 59.7 | 3,837 | 7.7 | 35 | 10 | 99.2 | 132 | 636 | 4.8 | 10 | 33 | 284 | 5 | 4 |
| 2016 | קרוליינה פנתרס | 15 | 14 | 6 | 510 | 270 | 52.9 | 3,509 | 6.9 | 19 | 14 | 75.8 | 90 | 359 | 4.0 | 5 | 36 | 277 | 3 | 2 |
| 2017 | קרוליינה פנתרס | 16 | 16 | 11 | 492 | 291 | 59.1 | 3,302 | 6.7 | 22 | 16 | 80.7 | 139 | 754 | 5.4 | 6 | 35 | 242 | 9 | 1 |
| 2018 | קרוליינה פנתרס | 14 | 14 | 6 | 471 | 320 | 67.9 | 3,395 | 7.2 | 24 | 13 | 94.2 | 101 | 488 | 4.8 | 4 | 29 | 213 | 6 | 0 |
| 2019 | קרוליינה פנתרס | 2 | 2 | 0 | 89 | 50 | 56.2 | 572 | 6.4 | 0 | 1 | 71.0 | 5 | 2- | 0.4- | 0 | 6 | 43 | 2 | 2 |
| 2020 | ניו אינגלנד פטריוטס | 15 | 15 | 7 | 368 | 242 | 65.8 | 2,657 | 7.2 | 8 | 10 | 82.9 | 137 | 592 | 4.3 | 12 | 31 | 195 | 6 | 1 |
| 2021 | קרוליינה פנתרס | 8 | 5 | 0 | 126 | 69 | 54.8 | 684 | 5.4 | 4 | 5 | 64.4 | 47 | 230 | 4.9 | 5 | 10 | 83 | 4 | 1 |
| סך הכל | סך הכל | 148 | 144 | 75 | 4,474 | 2,682 | 60.1 | 32,382 | 7.2 | 194 | 123 | 85.2 | 1,118 | 5,628 | 5.0 | 75 | 332 | 2,477 | 62 | 22 |
מקרא טבלה:
Att - ניסיונות מסירה, Comp - מסירות מוצלחות, Pct - שיעור מסירות מוצלחות, Yds - כמות יארדים במסירה, Y/A - כמות יארדים לניסיון מסירה, TD - טאצ'דאונים במסירה, Int - מסירות שנחטפו, Rtg - קוורטרבק רייטינג (מדד יעילות), Avg - ממוצע יארדים לניסיון ריצה, Sack - סאק (הפלה על ידי ההגנה), Yds - כמות יארדים שאבדו כתוצאה מההפלות, Fum - השמטות כדור, Lost - השמטות שהובילו לאיבוד כדור.
סטטיסטיקה בולטת > פלייאוף

| עונה | קבוצה | משחקים | פתיחות | ניצחונות | מסירה> Att | מסירה> Comp | מסירה> Pct | מסירה> Yds | מסירה> Y/A | מסירה> TD | מסירה> Int | מסירה> Rtg | ריצה> Att | ריצה> Yds | ריצה> Avg | ריצה> TD | סאק> Sack | סאק> Yds | השמטות> Fum | השמטות> Lost |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | קרוליינה פנתרס | 1 | 1 | 0 | 25 | 16 | 64.0 | 267 | 10.7 | 1 | 2 | 79.9 | 10 | 54 | 5.4 | 0 | 5 | 35 | 0 | 0 |
| 2014 | קרוליינה פנתרס | 2 | 2 | 1 | 68 | 41 | 60.3 | 444 | 6.5 | 4 | 3 | 80.8 | 18 | 72 | 4.0 | 0 | 3 | 16 | 3 | 2 |
| 2015 | קרוליינה פנתרס | 3 | 3 | 2 | 91 | 53 | 58.2 | 761 | 8.4 | 3 | 2 | 87.3 | 27 | 95 | 3.5 | 2 | 8 | 85 | 2 | 2 |
| 2017 | קרוליינה פנתרס | 1 | 1 | 0 | 40 | 24 | 60.0 | 349 | 8.7 | 2 | 0 | 105.1 | 8 | 37 | 4.6 | 0 | 4 | 43 | 0 | 0 |
| סך הכל | סך הכל | 7 | 7 | 3 | 224 | 134 | 59.8 | 1,821 | 8.1 | 10 | 7 | 87.7 | 63 | 258 | 4.1 | 2 | 20 | 179 | 5 | 4 |
הערות שוליים

↑  'How am I going to get out of here?' Cam Newton's detour into Texas, אתר Yahoo!, ‏29 בינואר 2016
↑  Cam Newton injured in car crash, אתר ESPN, ‏10 בדצמבר 2014
| --- | --- |
בקרת זהויות :  ISNI: 0000 0003 6749 0692  LCCN: n2012012491  VIAF: 232222388   WorldCat (עם VIAF): 232222388
קליפורד סימאק

| --- | --- |

 לידה:  3 באוגוסט 1904 מילוויל, ויסקונסין
 פטירה:  25 באפריל 1988 (בגיל 83) מיניאפוליס, ארצות הברית 
 שם לידה:  Clifford Donald Simak 
 מדינה:  ארצות הברית 
 מקום קבורה:  בית הקברות לייקווד 
 מקום לימודים:  אוניברסיטת ויסקונסין-מדיסון 
 שפות היצירה:  אנגלית 
 סוגה:  מדע בדיוני, פנטזיה, מדע פופולרי
 יצירות בולטות:  תחנת דרכים 
 תקופת הפעילות:  מ-1931 
 בן או בת זוג:  קיי קוכנברג סימאק (13 באפריל 1929–7 בדצמבר 1985) 
 פרסים והוקרה:  פרס הפנטזיה הבינלאומי (1953)  פרס לוקוס לסיפור הקצר (1981)  היכל התהילה של הפנדום הראשון (1973)  פרס גרנד מאסטר של דיימון נייט (1977)  פרס ברם סטוקר (1988)  פרס הוגו לסיפור הקצר (1981)  פרס יופיטר (1978)  פרס נבולה לסיפור קצר (1980)  פרס הוגו לנובלה הטובה ביותר (1959)  פרס הוגו לרומן הטוב ביותר (1964)  Retro Hugo Award for Best Novelette (2014, 2020) 
 
קליפורד דונלד סימאק (באנגלית: Clifford Donald Simak; 3 באוגוסט 1904 - 25 באפריל 1988) היה סופר מדע בדיוני אמריקאי מוביל, זוכה שלושה פרסי הוגו. ב-1977 היה הסופר השלישי שזכה בפרס ה"גרנד מאסטר" (הקרוי החל מ-2002 "פרס דיימון נייט"), פרס מפעל חיים המחולק לסופר מדע בדיוני אחד, פעם בשנה, לצדו של טקס חלוקת פרס נבולה.
קורות חיים

סימאק נולד במילוויל, ויסקונסין, להוריו ג'ון לואיס ומרגרט. הוא נישא לאגנס קוכנברג ב-13 באפריל 1929. לזוג שני ילדים, סקוט ושלי. את לימודיו האקדמיים השלים באוניברסיטת ויסקונסין–מדיסון ולאחר סיום לימודיו עבד בכמה עיתונים באזור המערב התיכון בארצות הברית. ב-1939 התחיל לעבוד בעיתון "מיניאפוליס סטאר טריביון", ואף הפך לעורך החדשות של העיתון ב-1949. הוא מילא תפקידים מרכזיים נוספים בעיתון עד פרישתו ב-1976.
קריירת הכתיבה

סימאק החל להתעניין במדע בדיוני לאחר שקרא את ספריו של ה. ג'. ולס כילד. הוא החל לכתוב סיפורים קצרים למגזינים זולים ב-1931 אך התמיד בכך למשך שנתיים בלבד. עד 1937 פרסם סיפור אחד בלבד, The Creator. במשך התקופה המכונה "תור הזהב" של המדע הבדיוני (1938–1950) היה סימאק כותב קבוע במגזיני מדע בדיוני. הידוע בספריו מתקופה זו הוא "עיר" (City), הכתוב כאוסף סיפורים קצרים המתארים את קץ התרבות האנושית על פני כדור הארץ.
במהלך שנות החמישים והשישים כתב סימאק מספר ספרים שהניבו לו מועמדויות לפרסים. בשנות השבעים התרופפה בריאותו, והספרים שכתב בתקופה זו מוערכים פחות, אך הסיפורים הקצרים עדיין נחשבו למוערכים ביותר. בשנות השמונים המשיך לכתוב כשהוא נעזר בחבר בשל בריאותו ואף פנה לתחום חדש - הפנטזיה.
סימאק זכה בשלושה פרסי הוגו: פרס הנובלה הטובה ביותר לשנת 1959 עבור The Big Front Yard, פרס הרומן הטוב ביותר לשנת 1964 עבור תחנת מעבר, ופרס הסיפור הקצר הטוב ביותר לשנת 1981 עבור
Grotto of the Dancing Deer. האחרון זכה גם בפרס נבולה באותה השנה. סימאק אף זכה במספר פרסים ספרותיים נוספים נחשבים פחות.
ספריו שתורגמו לעברית

עיר, 1952, יצא בישראל בהוצאת עם עובד, 1976, בתרגומו של יוסף עוזיאל (2 מהדורות נוספות ב-1977 ו-1978). כמו כן יצא בהוצאת ינשוף, 2007
טבעת סביב השמש, 1952, יצא בישראל בהוצאת אודיסיאה, 2004
תחנת דרכים, 1963
ושוב הזמן, יצא בישראל בהוצאת אודיסאה, 2004
כוכב הלכת של שייקספיר, 1976, יצא בישראל בהוצאת כתר, 1983
העולם שהיה לבית עלמין, 1973, יצא בישראל בהוצאת "רמדור - אורי שלגי", 1980
הערות שוליים

↑  רשימת זוכי הפרס החל מ-1975
| --- | --- |
בקרת זהויות :  NLI: 987007301450605171  PLWABN: 9810594325705606  BIBSYS: 10060674  BNC: 000039926  BNE: XX1014017  BnF: cb11924789r (data)  CANTIC: a11332621  CiNii: DA04693259  GND: 119357860  ISNI: 0000 0001 1023 372X  LCCN: n79082302  LNB: 000047960  MusicBrainz: b4248ef1-37ec-4016-a83e-4fe03d4401e2  NDL: 00456609  NKC: xx0000274  NLA: 36198516  NLG: 315378  NLK: KAC202118522  NSK: 000055239  NTA: 072242213  RERO: 02-A003832406  SNAC: w6sv0q42  SUDOC: 02713850X  Trove: 1227818  VIAF: 29540754   WorldCat (עם VIAF): 29540754
קשת ולינגטון

| --- | --- |

 מידע כללי
 סוג:  שער ניצחון 
 מיקום:  מערב גרין פארק, לונדון
 מדינה:  הממלכה המאוחדת 
 בעלים:  המורשת האנגלית 
 מפעיל:  המורשת האנגלית 
 נגישות:  פתוח לציבור
 הקמה ובנייה
 תקופת הבנייה:  ?–1828/1883
 תאריך פתיחה רשמי:  1828 
 אדריכל:  דסימוס ברטון 
 סגנון אדריכלי:  אדריכלות ג'ורג'יאנית 
 מידות
 גובה:  960 ס״מ 
 קואורדינטות:  51°30′09″N 0°09′03″W﻿ / ﻿51.502548585880234°N 0.15089616184923216°W﻿ / 51.502548585880234; -0.15089616184923216
 אתר רשמי
  (למפת לונדון מוגדלת) קנט סארי ברקשייר בקינגהאם הרטפורדשייר אסקסקשת ולינגטון(למפת לונדון רגילה) קנט סארי בר. בקי. הרטפורדשייר אסקסקשת ולינגטון(למפת הסיטי של וסטמינסטר רגילה) הפרלמנט הבריטיקשת ולינגטון(למפת הסיטי של וסטמינסטר מוגדלת) הפרלמנט הבריטיקשת ולינגטון
 
קשת ולינגטון (באנגלית: Wellington Arch) הידועה גם בכינוי: קשת החוקה (באנגלית: Constitution Arch) היא שער ניצחון הנמצא דרומית להייד פארק בפינת הייד פארק שבמרכז לונדון, אנגליה.
היסטוריה

הקשת נבנתה בשנת 1828 לפי תוכנית של דסימוס ברטון כאתר הנצחה לזכרו של סר ארתור ולסלי, הדוכס מוולינגטון, שהיה איש צבא וראש ממשלת בריטניה.
במקור עמדה הקשת ליד בית אפסלי ככניסה ראשית ללונדון ממערב, ובראשה עמד פסל גדול של הדוכס, מעשי ידי הפסל מת'יו קוטס ואייט. בשנת 1883 הועברה הקשת למיקומה הנוכחי על מנת לאפשר את הרחבת הדרך שעמדה עליה. כיום נמצאת הקשת במרכז כיכר.
בעת ההעברה הוחלף הפסל בראש הקשת בקוודריגה מעשי ידי הפסל אדריאן ג'ונס. הפסל מתאר ילד קטן (הדוגמן שדגמן עבור הפסל היה בנו של הרברט סטרן, לורד מיכלהאם, אשר מימן את הפסל), המוביל את ארבעת הסוסים, בעוד שמן השמים יורדת אליו דמות השלום.
הקשת חלולה ועד 1992 הייתה בתוכה תחנת משטרה (השנייה בקוטנה בלונדון - הקטנה ביותר הייתה בכיכר טרפלגר). כיום נמצאת בתוך הקשת תערוכה המתארת את הקמתה.
בקרבת הקשת ניצבת אנדרטת הארטילריה.
גלריה

קשת ולינגטון
אנדרטת ולינגטון והקשת ברגע
הקשת בלילה
פסל קוודריגה בראש הקשת
הערות שוליים

↑  בתוך אחת מרגלי הקשת
| --- | --- |
בקרת זהויות :  GND: 4671096-6  VIAF: 237015642   WorldCat (עם VIAF): 237015642
קתדרלת במברג

| --- | --- |

 מידע כללי
 סוג:  קתדרלה קתולית 
 על שם:  פטרוס 
 כתובת:  Domplatz 6 
 מיקום:  במברג 
 מדינה:  גרמניה 
 מייסדים:  היינריך השני, קיסר האימפריה הרומית הקדושה 
 הקמה ובנייה
 תקופת הבנייה:  ?–1004
 תאריך פתיחה רשמי:  1004 
 תאריך פירוק:  1081 
 סגנון אדריכלי:  אדריכלות רומנסקית 
 קואורדינטות:  49°53′27″N 10°52′57″E﻿ / ﻿49.890703°N 10.882533°E﻿ / 49.890703; 10.882533
 www.bamberger-dom.de
  (למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהקתדרלת במברג(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניהקתדרלת במברג
 
תוכנית הקתדרלה
קתדרלת במברג, או בשמה המלא Bamberger Dom St. Peter und St. Georg, היא אחד המבנים הידועים והחשובים בגרמניה ונקודת הציון המפורסמת ביותר של העיר במברג מאז השלמתה במאה ה-13. הקתדרלה שייכת לנצרות הקתולית והיא מושב הארכיבישוף של במברג.
היסטוריה

הקתדרלה הראשונה נבנתה ב-1004 בידי הקיסר היינריך השני ונחנכה ב-6 במאי 1012. קתדרלה זו נהרסה בחלקה בשריפה ב-1081. הקתדרלה החדשה, שנבנתה על ידי אוטו מבמברג, נחנכה ב-1111 אך לא הושלמה עד המאה ה-13, בה קיבלה את צורתה הרומנסקית.
הקתדרלה בנויה בסגנון רומנסקי מאוחר ובה פיסול גותי מוקדם שהושפע מזה בקתדרלת שארטר ולו נודעה חשיבות רבה במחקר האמנות הגותית. הקתדרלה ידועה גם בזכות 4 מגדליה, המעוטרים בצריחי פירמידה רב צלעית חלקים בצבע ירוק בהיר. אורך הקתדרלה הוא 94 מטר, רוחבה 28 מטר וגובהה 26 מטר. גובה 4 מגדליה הוא 81 מטר כל אחד. ראוי לציון בה הוא קבר השיש של המייסד ואשתו, הקיסרית קניגנדה (Cunigunde), שנחשב ליצירת מופת של הפסל טילמן רימנשניידר (Tilman Riemenschneider), שנעשה בשנים 1499–1513. עוד פסל ידוע במיוחד הוא פסל הפרש שנקרא "הפרש של במברג" (Bamberger Reiter). הפסל כנראה מתאר את המלך ההונגרי אישטוואן הראשון ומתוארך לסביבות 1225 עד 1237.
בקתדרלה נקבר בן העיר, האפיפיור קלמנס השני. קברו הוא קבר האפיפיור היחיד מצפון להרי האלפים.
הפרש של במברג
פסל הסינגוגה
רגיונליזם ביקורתי

בניין עיריית סאינאצלו (Säynätsalo) בפינלנד שתכנן אלבר אלטו
רגיונליזם ביקורתי הוא מונח שהוטבע בדיעבד, המגדיר גישה באדריכלות שיצאה מתוך האדריכלות המודרנית של אמצע המאה ה-20.
המונח הוטבע על ידי האדריכל התאורטיקן קנת' פראמפטון במאמרו שנת 1983 "
Towards a Critical Regionalism: Six points of an architecture of resistance". עיקר הרעיון של הרגיונליזם הביקורתי הוא התייחסות מקומית בתכנון האדריכלי, בשונה מהסגנון הבינלאומי של שנות ה-20 וה-30 שדגל באוניברסליות. כמו כן, הגישה מתייחסת לרעיונות המודרניזם ומאמצת כמה מעקרונותיו תוך ביקורתיות ושילובה עם האדריכלות המקומית, המסורתית או הוורנקולרית.
הרגיונליזם הביקורתי צמח מתוך כישלונה של האדריכלות המודרנית להתאים עצמה לקונטקסט המקומי והתרבותי ומנסה באופן כמעט פרדוקסלי לממש את העקרונות הפונקציונליסטים כמו גם ההיבטים האסתטיים של המודרניזם. כמו כן, מאמרו של פראמפטון מנסה לעמת עם המודרניזם בתקופה של אחרי מלחמת העולם השנייה, שבה הפך לאדריכלות של יזמות עסקית עם מה שקדם לו בהיסטוריה של אדריכלות המערב. בניגוד לאדריכלות הפוסט מודרנית, שהייתה לסגנון של ממש המבטא בין השאר את הרוח הקפיטליסטית של ארצות הברית ובמידה רבה גם את התרבות הפופולרית של מחציתה השנייה של המאה העשרים, מנסה הרגיונליזם ליישם את האידיאלים החברתיים של האדריכלות המודרנית.
על אף ששום אדריכל אינו מגדיר עצמו, ודאי לא באופן רשמי, כ"רגיונליסט ביקורתי", ניתן לייחס את הגישה למספר אדריכלים ידועים בהם: אלבר אלטו, ירן אוטזון, מריו בוטה, צ'ארלס קוראה, אלוורו סיזה, רפאל מונאו, ג'פרי באווה, טדאו אנדו וקן יינג.
לקריאה נוספת

קנת' פראמפטון, "Towards a Critical Regionalism: Six Points for an Architecture of Resistance", מאמרים על התרבות הפוסט-מודרנית, נערך על ידי האל פוסטר, הוצאת Bay Press, פורט טאונסן, .1983
רוברט לוקאס

ערך זה עוסק בכלכלן אמריקאי, חתן פרס נובל לכלכלה. אם התכוונתם למושל אוהיו, ראו .
| --- | --- |

 לידה:  15 בספטמבר 1937 יאקימה, וושינגטון, ארצות הברית
 פטירה:  15 במאי 2023 (בגיל 85) שיקגו, ארצות הברית 
 ענף מדעי:  כלכלה
 מקום מגורים:  ארצות הברית
 מקום לימודים:  אוניברסיטת שיקגו (1959)  אוניברסיטת שיקגו (1964)  תיכון רוזבלט 
 מנחה לדוקטורט:  ה' גרג לואיס, דייל ג'ורגנסון 
 מוסדות:  אוניברסיטת שיקגו  אוניברסיטת קרנגי מלון 
 תלמידי דוקטורט:  Peter Zadrozny, Marc Teignier Baque, Lorenzo Caliendo, Robert G. Crawford, Eisuke Okada, Hugo Rodríguez Mendizábal, Joao Pedro Hrotkó, Carlos Pérez Verdía, Eswar Prasad, Önsel Emre, Francisco Luis Roch, Kamilya Tazhibayeva, Toshihisa Toyoda, Hwagyun Hagen Kim, Xiaodong Zhu, פול רומר, Erzo G.J. Luttmer, Jean-Pierre Danthine, Costas Azariadis, Alan C. Stockman, מריאן בקסטר, ג'ו אנה גריי, Esteban Rossi-Hansberg, Boyan Jovanovic, Matthias Doepke, מקס גילמן, מרסל בוייר 
 פרסים והוקרה:  מלגת גוגנהיים (1981)  עמית החברה האקונומטרית (1975)  פרס נובל לכלכלה (1995)  עמית האקדמיה האמריקאית לאמנויות ולמדעים  עמית מכובד של האגודה האמריקאית לכלכלה 
 בן או בת זוג:  ננסי סטוקי 
 מספר צאצאים:  2 
 תרומות עיקריות
 מחקרים בתחומי ציפיות רציונליות, הביקורת של לוקאס וכלכלה התנהגותית
 
רוברט אמרסון לוקאס הבן (בשם מלא באנגלית: .Robert Emerson "Bob" Lucas, Jr;‏ 15 בספטמבר 1937 – 15 במאי 2023) היה כלכלן אמריקאי, חתן פרס נובל לכלכלה לשנת 1995.
לוקאס הוא בוגר לימודי היסטוריה, ואת הדוקטורט בכלכלה קיבל באוניברסיטת שיקגו ב-1964. עד 1975 לימד בבית הספר לעסקים שבאוניברסיטת קרנגי מלון, ואז חזר לשיקגו והתמנה לחבר סגל האוניברסיטה.
נחשב לאחד הכלכלנים המשפיעים ביותר משנות השבעים של המאה ה-20, בפרט בתאוריה מקרו כלכלית שנשלטה עד אז על ידי חסידי האסכולה הקיינסיאנית.
ידוע בתחום מחקריו בתחום הציפיות הרציונליות, תחום מרכזי בניתוח תהליכים אינפלציוניים. על מחקריו בתחום זה זכה בפרס נובל. בנוסף לכך לצד פול רומר הוא נחשב כאבי התאוריה הכללית החדשה בהקשר לצמיחה כלכלית.
לוקאס התגרש ב-1988 וגרושתו, ריטה לוקאס, דאגה להכניס להסכם הגירושין סעיף מיוחד, ובו נקבע כי אם בעלה לשעבר יזכה בפרס נובל במהלך שבע השנים הבאות, סכום הפרס יחולק בין שניהם. לוקאס אכן זכה בפרס ב-1995 ואשתו לשעבר קיבלה מחצית מהסכום.
קתדרלת ברלין

| --- | --- |

קתדרלת ברלין, צילום איזומטרי (אנ'). מבט מתיבת הומבולדט(אנ')
 מידע כללי
 סוג:  כנסייה לותרנית, אטרקציה תיירותית, court church 
 מיקום:  מיטה 
 מדינה:  גרמניה 
 הקמה ובנייה
 תקופת הבנייה:  ?–1894
 תאריך פתיחה רשמי:  26 בפברואר 1905 
 אדריכל:  יוליוס קרל ראשדורף 
 סגנון אדריכלי:  נאו-רנסאנס, נאו-בארוק 
 מידות
 אורך:  114 מ' 
 רוחב:  74 מ' 
 גובה:  98 מ' 
 גובה מעל פני הים:  115 מ' 
 קואורדינטות:  52°31′09″N 13°24′04″E﻿ / ﻿52.519166666667°N 13.401111111111°E﻿ / 52.519166666667; 13.401111111111
 www.berlinerdom.de
  (למפת ברלין מוגדלת) קתדרלת ברלין(למפת ברלין רגילה) קתדרלת ברלין
 
קתדרלת ברלין או הברלינר דום (בגרמנית: Berliner Dom) היא קתדרלה פרוטסטנטית הנמצאת באי המוזיאונים במרכז ברלין שבגרמניה. הכנסייה נבנתה בין השנים 1895–1905 והיא ממוקמת בסמוך ללוסטגארטן. בעבר שכן בסמוך לקתדרלה ברלינר שטאדטשלוס, במקום שעליו עמד בעבר הברלינר שטאדטשלוס עמד בעבר ארמון הרפובליקה וכיום עומד בו המוזיאון פורום הומבולדט שמראהו החיצוני זהה לברלינר שטאדטשלוס.
היסטוריה

במקום של הקתדרלה כיום נבנו ארבע כנסיות. הראשונה נבנתה בשנת 1451 ונהרסה בשנת 1536. הכנסייה השנייה באתר נבנתה בשנת 1536 והורכבה מספינה ראשית ושני מגדלי פעמונים עם צריחים מחודדים. הצריחים המחודדים הוחלפו לאחר מכן בצריחים בסגנון הבארוק. הכנסייה נהרסה בשנת 1747. הכנסייה השלישית שנבנתה במיקום זה הייתה קתדרלה שתוכננה על ידי יוהאן בואומן. קתדרלה זו נבנתה בשנת 1747 בסגנון בארוק. בשנת 1822 שופצה הקתדרלה בסגנון נאו קלאסי על ידי האדריכל קארל פרידריך שינקל.
בשנת 1894 הורה הקייזר וילהלם השני על הריסת מבנה הקתדרלה הישנה ובניית קתדרלה חדשה. קתדרלה זו תוכננה על ידי האדריכל יוליוס רשדורף (Julius Raschdorff). אורכה של הקתדרלה החדשה 114 מטרים, רוחבה 73 מטרים וגובה 116 מטרים. קתדרלה זו, בשל גודלה, נועדה לשמש מעין "משקל נגד" לבזיליקת פטרוס הקדוש שבותיקן.
במהלך מלחמת העולם השנייה נפגע הבניין קשות בהפצצות האוויריות של שלהי המלחמה. בתום המלחמה הותקן גג זמני על מנת להגן על מה שנותר במבנה, ובשנת 1975 החל שיקום המבנה ובניית הכיפה מחדש. בשנת 1984 החל שיקום תוכו של המבנה (שיקום שנעשה בצורה פחות מפוארת מאשר היה במבנה שתוכנן על ידי רשדורף) וב-1993 נפתחה הקתדרלה לציבור.
ברלינר דום
הברלינר דום בשנת 1905 לערך
פנים הברלינר דום
מודל פסל משה ולוחות הברית מאת גרהרד יאננש עבור החזית המזרחית של הקתדרלה
פנים הקתדרלה
הגלריה הלאומית הישנה וקתדרלת ברלין.
קתדרלת בילבאו

| --- | --- |

 מידע כללי
 סוג:  קתדרלה
 על שם:  יעקב בן זבדי 
 מיקום:  בילבאו
 מדינה:  ספרד ספרד
 זרם:  נצרות קתולית
 הקמה ובנייה
 תקופת הבנייה:  ? – המאה ה־14
 תאריך פתיחה רשמי:  המאה ה־14 
 סגנון אדריכלי:  אדריכלות גותית
 מידות
 אורך:  51.5 מ' 
 רוחב:  22.3 מ' 
 גובה:  22.5 מ' (ספינה) 64 מ' (מגדל) 
 קואורדינטות:  43°15′25″N 2°55′26″W﻿ / ﻿43.256944°N 2.923889°W﻿ / 43.256944; -2.923889
 אתר רשמי
  (למפת חבל הבסקים מוגדלת) ויטוריה בילבאו סן סבסטיאן מפרץ ביסקאיה צ. נווארה לה ריוחה קסטיליה ולאון  קנטבריהקתדרלת בילבאו(למפת חבל הבסקים רגילה) ויטוריה בילבאו סן סבסטיאן מפרץ ביסקאיה צ. נווארה לה ריוחה קסטיליה ולאון  קנטבריהקתדרלת בילבאו
 
פנים קתדרלת בילבאו
קתדרלת בילבאו שנקראת קתדרלת סנטיאגו (ספרדית: Catedral de Santiago, בסקית: Donejakue Katedrala) היא קתדרלה קתולית גותית בבילבאו, ספרד. הקתדרלה מוקדשת ליעקב בן זבדי הנקרא בספרדית "סנטיאגו".
היסטוריה

הכנסייה נבנתה כנראה בסביבות 1300 כמקדש קטן, בתקופה שבילבאו הייתה כפר דייגים. המבנה הנוכחי מקורו ב-1379. היא בנויה בסגנון אקלקטי כאשר הסגנון השולט הוא הסגנון הגותי. הקלויסטר והקמרונות נבנו במאה ה-15 בסגנון גותי, וכך גם "שער המלאך" (Puerta del Angel) לרחוב קוראו. ב-1571 פגעה שרפה בכנסייה ובעקבותיה שופצו החזיתות בסגנון אדריכלות הרנסאנס. חזית הקתדרלה, חלון הרוזטה והצריח המחודד נבנו על ידי Severiano Achucarro בגל התחייה הגותית של המאה ה-19.
ב-1950 הוכרזה הכנסייה כקתדרלה. היא מוקדשת ליעקב בן זבדי הנקרא בספרדית "סנטיאגו" ונמצאת בדרך הצפונית (Camino del Norte) של דרך סנטיאגו, נתיב הצליינים לסנטיאגו דה קומפוסטלה.
הקתדרלה בנויה ברובה בסגנון גותי. תוכניתה היא כשל צלב לטיני: הספינה הראשית מחולקות ל-3 אגפים: אולם התווך ושתי סיטראות, ובקצה יש אמבולטוריום. בבית הרוחב הצפוני ישנו חלון רוזטה. מבנה הקיר מחולק לשלוש: קומת הקשתות, טריפוריום ובתוכו מנורות כתומות וקומת תאורה ובה חלונות ויטראז' רחבים. גובה הספינה הראשית הוא כ-20 מטר.הקשתות הן בצורת אוגיב. במקום שבו עמדה הכנסייה המקורית נמצאת היום הקריפטה. התמיכות של הקמרונות הראשיים מעוטרות בתגליפי אבן של סוחרים מקומיים. החזית המערבית הנאו-גותית כוללת שער נאה, חלון רוזטה וצריח מחודד בודד משמאל לדלת. בתוך הקתדרלה פזורים קברים ופסלים, הבולט שבהם הוא כנראה ה"פייטה" של Aloitiz מהמאה ה-17. בעת השקיעה ניתן לראות ניצוצות צבעוניים על הקירות המזרחיים של הטרנספט, הנוצרים כאשר השמש מטילה את אורה על חלונות הוויטראז'.
ראו גם

אדריכלות גותית ספרדית
קתדרלת בורדו

| --- | --- |

 מידע כללי
 סוג:  קתדרלה קתולית 
 מיקום:  בורדו 
 מדינה:  צרפת 
 הקמה ובנייה
 תקופת הבנייה:  ? – המאה ה־11
 תאריך פתיחה רשמי:  המאה ה־11 
 סגנון אדריכלי:  אדריכלות גותית 
 קואורדינטות:  44°50′16″N 0°34′39″W﻿ / ﻿44.837777777778°N 0.5775°W﻿ / 44.837777777778; -0.5775
 www.cathedrale-bordeaux.fr
  (למפת בורדו מוגדלת) קתדרלת בורדו(למפת בורדו רגילה) קתדרלת בורדו
 
חזית הקתדרלה
קתדרלת בורדו (בצרפתית: Cathédrale Saint-André de Bordeaux) היא קתדרלה קתולית ומושב הארכיבישוף של בורדו-באזה, ונמצאת בבורדו, צרפת.
היסטוריה

הקתדרלה נחנכה ב-1096 על ידי האפיפיור אורבנוס השני. מהמבנה הרומנסקי המקורי נותר רק קיר בספינה הראשית. ב-1137 נישאה בכנסייה זו אלינור מאקוויטניה ללואי השביעי, מלך צרפת, מספר חודשים לפני שהוכתר כמלך. השער המלכותי הוא מהמאה ה-13 בעוד ששאר המבנה נבנה במאה ה-14 והמאה ה-15 בסגנון גותי מאוחר. בחזית המערבית חלון רוזטה בסגנון הלהבות (Flamboyant) וצמד צריחי תחרה מחודדים.
גלריה

מבט כללי על הקתדרלה הגותית
בית המקהלה והאפסיס
מגדל Pey Berland
העוגב
קתדרלת גאורגיוס הקדוש (אדיס אבבה)

| --- | --- |

 מידע כללי
 סוג:  קתדרלה 
 על שם:  גאורגיוס הקדוש 
 מיקום:  אדיס אבבה 
 מדינה:  אתיופיה 
 מייסדים:  מנליק השני, קיסר אתיופיה 
 הקמה ובנייה
 תקופת הבנייה:  ?–1896
 תאריך פתיחה רשמי:  1896 
 סגנון אדריכלי:  אדריכלות נאו-קלאסית 
 קואורדינטות:  9°02′12″N 38°45′05″E﻿ / ﻿9.036691°N 38.751415°E﻿ / 9.036691; 38.751415
  (למפת אדיס אבבה מוגדלת) קתדרלת גאורגיוס הקדוש(למפת אדיס אבבה רגילה) קתדרלת גאורגיוס הקדוש
 
מראה הקתדרלה
קתדרלת גאורגיוס הקדוש (געז ቅዱስ ጊዮርጊስ ቤተክርስቲያን) היא קתדרלה אתיופית, המוקדשת לגאורגיוס הקדוש, והשוכנת בחלקו הצפוני של מרכז העיר אדיס אבבה באתיופיה. המבנה ניצב סמוך לכיכר מנליק השני שבו ניצב פסלו של הקיסר, ולבית העירייה שבקצה הצפוני של שדרות וינסטון צ'רצ'יל.